Agenda escolar digital de Aragón
#000001
Día Mundial d’o Meyo Ambién
#000003
Yes un ecolochista coñazo u o medioambiente te suca un piet?
#000005
Descubrir ya mesmo con o nuestro test verde:
#000006
Las odeyo con totas as mías fuerzas, siempre se parten a metat d’o granizau y luego no te puez beber o culín. A la mierda o planeta, yo quiero o mío granizau!Si son buenas ta lo planeta, son buenas ta yo. No i hai planeta B, sabes?Las entiendo, pero no las comparto. He acabau por levar-me a mía propia palleta de metal en a pocha, a vezes cuan quito as claus ta dentrar en casa, me caye y a lamina o can d’a mía vezina y luego totas as bebidas me saben a babas de can, pero a lo menos no uso de plastico.
#000012
Da igual o que t’aiga saliu en o test, mete-te as pilas con o tema d’o meyo ambién que, si no, imos a acabar vivindo en estazions espazials fuera d’a Tierra porque será arrasada, que agora mesmo igual te sona guay, pero te digo yo que ye pro con veyer a serie ixa d’os 100 ta saber que ixa chen ha acabau pirada de no estar nunca a l’aire libre. Puez empezar por enterar-te de cuán se zelebra o día d’a sostenibilidat y qué ye o eslogan “Una sola Tierra”, ye pro con seguir leyendo!
#000014
O Día Mundial d’o Meyo Ambién tiene ya zincuanta años: se zelebra dende 1973. L’año anterior, a Conferenzia d’Estocolmo, con o lema “Una sola Tierra”, eba marcau l’inizio d’ista calendata emblematica ta la divulgazión y a sensibilizazión ambiental.
#000015
A defensa d’o meyo ambién ye fundamental ta guarenziar a propia supervivenzia d’o nuestro planeta y, por tanto, o futuro d’a nuestra espezie. A palabra clau ye “sostenibilidat”. Una sostenibilidat que puede aplicar-se a la produzión y a lo consumo d’enerchía, a los sistemas de protezión d’a biodiversidat, a lo comerzio mundial, a lo reparto de biens, a la distribuzión de recursos a libel global u a lo transporte, pasando por cómo vivimos en as nuestras ziudaz y lugars, cómo y dó s’invierten os nuestros diners, qué costumbres mantenemos... O nuestro día a día ye mui relazionau con iste asunto de suma importanzia.
#000016
Os obchetivos y contenius d’ista propuesta pueden estar relazionaus con atras dos calendatas ta las cualas i hai conteniu espezifico: Día Mundial de l’Augua (22 de marzo) y Día Internazional contra o Cambio Climatico (24 d’octubre). Amás, puede relazionar-se con o Día Internazional d’as Montañas (11 d’aviento). Destaquemos tamién a zelebrazión (17 de chunio) d’o Día Internazional de Luita contra a Desertificazión y a Sequera.
#000018
En 2022, consonando con ixe zincuentenario, se replicó o lema “Una sola Tierra”, inzidindo en a idea que toz somos en o mesmo barco, y que totas as azions, por mui luen que se produzcan, rematan recutindo y afectando-nos. Por ixo cal enchegar una solidaridat global. En a Pachina d’o Día d’o Meyo Ambién 2022 puede localizar-se informazión sobre azions particulars que pueden aduyar a millorar o planeta. Tamién podemos azeder a un muntón de testimonios en documentos audiovisuals: We have #OnlyOneEarth (World Environment Day 2022)
#000019
As grans dezisions sobre estratechias y patrons de sostenibilidat corresponden a gubiernos nazionals y rechionals, instituzions finanzieras, interpresas, y organizazions internazionals con o poder de rescribir as reglas y ubrir nuevos orizons. Pero amás d’as grans entidaz, tamién as personas, a soziedat zivil, tienen o suyo papel en a defensa, a sensibilizazión y a partizipazión. Cuanto más alzemos as nuestras vozes, más podremos aduyar a lo cambio.
#000020
Dende a segunda metat d’o sieglo XX, se conta en Aragón con una larga trayectoria de reivindicazión meyoambiental, ligada istoricamén a la defensa d’o territorio, en gran parte dende a soziedat zivil y, a bonico, asumida tamién por as instituzions. Conzebida ya dende fa muito como un asunto d’intrés cheneral, a chestión d’o meyo ambién obedexe a muitos achens y entidaz (entre ellas, as locals). A libel autonomico, l’Instituto Aragonés de Chestión Ambiental ye l’organismo espezializau en tramitar espediens. Dentro d’a web d’o Gubierno d’Aragón, ye posible esplorar diferens tematicas en materia de meyo ambién baixo competenzia de l’alministrazión autonomica, os diferens servizios y informazions mui variadas. Por exemplo, astí podemos conoxer os detalles d’o Estudio Ambiental Estratechico dentro d’o Programa Feder Aragón 2021-2027 (“Construyindo Europa dende Aragón”).
#000021
En a nuestra comunidat esiste una lechislazión mui abundán y detallada en relazión con a chestión medioambiental, que en bel modo aplica a Lei española d’o Patrimonio Natural y d’a Biodiversidat y tamién as direutivas europeas. A Lei d’Espazios Protechius d”Aragón estipula diferens feguras de protezión, como os espazios auespaus en o Ret Natural d’Aragón, se catalogan as espezies de flora y fauna menazadas, ezetera. En tot iste ambito, o Consello de Protezión d’a Naturaleza d’Aragón ye un organo colechiau, consultivo y de partizipazión en materia de protezión d’a naturaleza y d’utilizazión razional d’os suyos recursos. En as suyas autuazions, atiende a criterios ecolochicos, sozials y culturals. Ye constituyiu por personas de reconoxida competenzia en as disziplinas relazionadas con o estudio, a protezión y a chestión d’o meyo ambién.
#000022
A la ora de conzienziarnos sobre cuestions meyoambientals, trobamos un serio obstaclo en os grans intreses economicos, a especulazión, a eszesiva atenzión a lo “mercau” y a urchenzia d’o benefizio inmediato. Ixos intreses obedexen a actors, mui influyens, que impiden una visión a largo plazo y alimentan a idea que cuestionar determinatos modelos de creximiento va contra o progreso.
#000023
Sucherimos una lectura y comentarios arredol de l’articlo “Ara resulta que o calentamiento global ye de zurda” de Sergio C. Fanjul en Retina / El País (chulio 2022): en él se fabla d’o siesco que en muitas ocasions s’atorga a las politicas que amuestran preocupazión meyoambiental, como si clamar l’atenzión sobre aspeutos como o calentamiento global respondese tan solo a cuestions ideolochicas. Puede estar un interesán elemento de conversazión en Bachillerato.
#000024
Seguramén abrá estau ya esplorau en o zentro, pero no nos resistimos a menzionar “Realidat ODS”, un programa educativo d’o Departamento d’Educazión, Cultura y Esporte d’o Gubierno cual obchetivo prenzipal ye lo de comprometer a la comunidat educativa con os Obchetivos de Desembolique Sostenible 2030. En tot caso, os contenius y propuestas presentaus astí pueden estar de suma utilidat.
#000026
Realidat ODS – programa educativo
#000027
Por siñalar un exemplo, i hai una cronica mui interesán sobre unas chornadas sobre o cambio climatico en o programa curricular aragonés (#AragónClimateWeek)
#000028
Sucherimos senzillas investigazions sobre diferens contenius amostraus en a pachina de Gubierno d’Aragón por lo que fa a Biodiversidat, arredol d’asuntos como a Estratechia Aragonesa de Biodiversidat, o Ret Natura 2000, os proyeutos europeus, u os plans d’azión sobre espezies menazadas, etz. En iste sentiu, pueden plantiar-se a l’alunnau autividaz más espezificas arredol d’o Catalogo d”Espezies Amanasadas d”Aragón (flora y fauna).
#000029
Ye mui recomendable o treballo arredol de recursos como os servius por o Conzello de Zaragoza a traviés d’o Zentro de Documentazión de l”Augua y o Meyo Ambién. Dende iste zentro s’apoya a investigazión, a conoixenzia, o estudio, a educazión y a divulgazión en temas ambientals afavorindo l’azeso a la informazión ambiental y a partizipazión ziudadana. Recomendamos consultar o suyo web y, si puede estar, a visita presenzial a un emplazamiento (refectorio y zillas de l’antigo convento de Santo Domingo) que amás conta con una singular valor istorica y patrimonial.
#000030
Superando o marco aragonés, i hai diferens pachinas que ofrexen autividat multimedia de Meyo Ambién ta Educazión Secundaria, como “Ambientech”, u Educazión 3.0, con recursos ta treballar en o Día Mundial d’o Meyo Ambién: documentals, interautivos, chuegos... entre os cuals, por exemplo, se fazilita l’enlaz de descarga d’o chuego World Rescue.
#000031
Entre tota a Educazión Secundaria, o currículo aragonés incorpora elementos relazionaus con o desembolique sostenible y o meyo ambién, asinas como a protezión debán d’emerchenzias y catastrofes, tenendo entre os suyos prenzipios metodolochicos chenerals una enseñanza ta la comprensión, o fomento d’a creyatividat y o pensamiento critico, l’aprendizache por escubrimiento, a preparazión ta resolver problemas d’a vida cutiana, y a relazión con l’entorno sozial y natural, metendo azento en a educazión ta la salut y educazión ambiental.
#000032
Obchetivos que aduya a complir ista propuesta
#000033
Conoxer y avaluar criticamén as realidaz d’o mundo contemporanio, os suyos antezedens istoricos y os prenzipals fautors d’a suya evoluzión. Partizipar de forma solidaria en o desembolique y millora d’o suyo entorno sozial.Azeder a las conoixenzias zientificas y teunolochicas fundamentals.Conoxer y avaluar de forma critica a contribuzión d’a zenzia y a teunolochía en o cambio d’as condizions de vida, asinas como afianzar a sensibilidat y o respeto ta lo meyo ambién.
#000035
Día Mundial contra o Treballo Infantil
#000038
¿Quieres ver la agenda en acción? Haz clic para ver el vídeo.
#000039
Ver el calendario en pantalla completa
#000040